《爱月夜眠迟》
宋代·林希逸

意爱多成癖，清秋怅望时。月能向人好，夜不恨眠迟。

捣药何为者，停杯屡问之。貂裘蟾正恋，鸳枕蝶休痴。

昼短何须烛，更寒且咏诗。婆娑无影处，料得梦相随。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。